شەفەق نیوز/ لێكۆڵینەوەیگ دەرخەێد پەیوەندی كۆمەڵایەتییەیل لایەن ئەرێنی دیرێد و هووکارە ئەرا كەمكردن فشارەیلە لەبان دەماخ ئایەم، وەرگریی لەش وەهێز کەێد و دۊری خەێد  لە تۊشبۊن وەهەوكردن دەماخ.
ماوەی دو ساڵە لەوەر بڵاوبۊن ڤایرۆس كۆرۆنا گوشەگیری ئایەمەیل زیادەوبۊیە ک ئەوەیش هووکاریگە ئەرا زیادبۊن مەترسی لەبان لایەن دەرۊنی و جەستەیی، وەگورەی لێكۆڵینەوە نوویەیلە دەرچگە گووشەگیری هووکاریگە ک دەماخ ئایەم تۊش هەوكردن کەێد.
ساڵ 2021 لە پەنج فەرمانبەر سێ فەرمانبەر لە ویلایەتە یەكگرتگەیل ئەمریكا تۊش فشار دەرۊنی بۊن، داتاگە وەلایەن كۆمەڵەی زانستی دەرۊنناسی ئەمریكاوە وەرگیریاگە و دەرچگە فشار دەرۊنی و پەیوەندی وە كاركردن دیرێد كاریگەریی نەرێنی وەبان هاز و تەقەلای كەسەیلە دروس کەێد.
